Shetlandy

Shetlandy (po angl. Shetland Islands alebo Shetland) sú skupina asi 115 ostrovov v Spojenom kráľovstve na kraji Severného mora na severovýchod od Škótska. Administratívne tvoria jednu z 32 škótskych tzv. oblastí rady (council areas) Škótska.

Celková rozloha je asi , obýva ich približne 23 000 obyvateľov a z 2/3 sú neobývané. Obyvatelia sú nórskeho pôvodu s osobitým nárečím, prevažne lovia ryby a chovajú ovce a kone. Správne stredisko je asi 8-tisícový Lerwick na najväčšom ostrove nazývanom Mainland. 

Ostrovy majú pahorkatinný povrch, časté hmly, mierne prímorské podnebie, veľa lúk. Sú tu hniezdiská vodných vtákov (tzv. vtáčie bazáre).

Zo Shetlandov pochádza plemeno shetlandský poník.

Doprava  
Hlavné letisko súostrovia v Sumburghu na južnom výbežku ostrova Mainland zabezpečuje letecké spojenie s Aberdeenom, Glasgowom, Edinburghom, Invernessom a Kirkwallom.

Referencie

Iné projekty 

 
Ostrovy Škótska
Oblasti rady v Škótsku